ไม่ทราบว่าเป็นอะไรครับ มีผื่นแดงเป็นจุดๆ ไม่คัน ขึ้นที่แขน ขึ้นเวลาร้อนเหงื่อออก แต่พอเย็นหรือหายร้อน ผื่นจะจางแล้วหายเอง
สวัสดีค่ะ อาการมีผื่นแดงขึ้นที่แขน อาจเกิดจาก1. เป็นผดร้อน อาจเห็นเป็นตุ่มแดงขนาดเล็กหรือตุ่มน้ำใส เกิดจากต่อมเหงื่อที่อุดตัน โดยเฉพาะเมื่อเหงื่อออก หรืออยู่ในสภาพอากาศที่ร้อนและชื้น และจะหายได้เองเมื่ออากาศเย็นลง มักมีอาการคันหรือเจ็บแสบร่วมด้วย2. แพ้เหงื่อตนเอง ซึ่งเป็นลมพิษชนิดหนึ่งที่เกิดจากการโดนความร้อนกระตุ้น แต่ผื่นที่เกิดจะมีลักษณะเป็นปื้นแดง และมักเป็นทั่วตัว โดยเฉพาะที่หน้าอก ใบหน้า แผ่นหลังส่วนบน และแขน ร่วมกับมีอาการคัน3. ผื่นแพ้สัมผัสหรือระคายเคืองจากสารก่อภูมิแพ้ต่างๆ เช่น ไรฝุ่น ขนสัตว์ เกสรดอกไม้ โลหะบางชนิด รวมถึงการทานอาหารบางอย่างที่แพ้ โดยผื่นที่เกิดอาจเป็นตุ่มน้ำใสหรือตุ่มนูนแดงก็ได้ แต่มักมีอาการคันร่วมด้วยหากอาการเกิดขึ้นเฉพาะเวลาอากาศร้อน ก็น่าจะเป็นผดร้อนได้ และหากผื่นหายไปได้เอง ไม่มีอาการคันหรือเจ็บแสบ ก็ไม่ได้อันตรายอะไร ดังนั้น จึงไม่จำเป็นต้องทานยาอะไรค่ะ เพียงแค่พยายามหลีกเลี่ยงการอยู่ในที่อากาศร้อน ไม่ตากแดดจ้า เป็นต้น แต่หากอาการเกิดขึ้นต่อเนื่อง ไม่หายไป หรือผื่นกระจายทั่วตัว มีอาการคันหรือเจ็บแสบ จึงค่อยไปพบแพทย์เพื่อตรวจค่ะ